|  |
| --- |
| **Budapest Főváros VII. kerület Erzsébetváros Önkormányzata**  **Tímár László bizottsági elnök** |

Iktatószám:

Napirendi pont: ........

**ELŐTERJESZTÉS**

**A Művelődési, Kulturális és Szociális Bizottság 2014. november 6-i**

**alakuló ülésére**

|  |  |
| --- | --- |
| **Tárgy:** | MKSZB 25/2013 (02.15.)számú határozatával elfogadott, 153/2014 (06.03.) számú határozatával módosított ügyrendjének felülvizsgálata |

**Készítette:**

Várhelyi Petra

bizottsági koordinátor

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Tímár László bizottsági elnök** |

**Tisztelt Művelődési, Kulturális és Szociális Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelete, valamint a Biztosság 25/2013 (02.15.) számú határozatával elfogadott ügyrendje határozza meg. A 48/2012 (XII.17) rendelet 43§ (2), valamint az ügyrend III.2. pont alapján a Bizottság alakuló ülésén megalkotja vagy módosítja ügyrendjét, ezért az ügyrend felülvizsgálatát a Tisztelt Bizottság elé terjesztem.

Budapest Főváros VII. kerület Erzsébetváros Önkormányzata Képviselő-testülete 2014. október 27-én megtartotta alakuló ülését, melynek keretében a 387/2014. (X.27.) – 393/2014 (X.27.) számú határozatokkal megválasztotta a Művelődési, Kulturális és Szociális Bizottság elnökét és tagjait. A Bizottság tagjait az ügyrend *1. számú melléklete* is tartalmazza, melyet a határozatoknak megfelelően szükséges átalakítani.

Az alakuló ülésen módosításra került Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelete. A változtatások nem érintik a Bizottság létszámát és hatásköreit, azonban az alábbiakat szükséges átvezetni a Bizottság ügyrendjében:

* A rendelet 43 § (4) és (5) módosítása értelmében a bizottság ülésére szóló meghívót a napirendek anyagaival együtt úgy kell megküldeni, hogy azt a bizottság tagjai rendes és rendkívüli ülés esetén az ülés előtt legalább 3 nappal, megkapják. Továbbá a bizottsági ülés helyét, idejét és napirendjét tartalmazó meghívót a polgármesteri hivatal hirdetőtábláján rendes és rendkívüli ülés esetén az ülés előtt 3 nappal ki kell függeszteni, és a kerület honlapjára fel kell tenni. Ennek következtében az ügyrend III. 5. és 9. pontja korrekcióra szorul.
* A rendelet 46. § (1) bekezdés a) és c) pontjának módosításával a Képviselő – testület Egyházügyi és civil szervezetek Tanácsnok tisztség létrehozásáról döntött, valamint az Emberjogi Tanácsnok tisztséget megszüntette, ezért szükséges az ügyrend *2. számú mellékletében* felsorolt állandó meghívottak névsorát aktualizálni.

Szintén az ügyrend *2. számú mellékletét* érinti az, hogy a nemzetiségi önkormányzatok elnökeinek sora kiegészül az Erzsébetvárosi Német Nemzetiségi Önkormányzat, valamint az Erzsébetvárosi Ukrán Nemzetiségi Önkormányzat elnökével.

A határozat mellékletben található módosított ügyrend a fenti változtatásokat foglalja magába.

Kérem a Tisztelt Bizottságot, hogy fogadja el a határozati javaslatot!

**Határozati javaslat**

**1.**

**/2014. (11.06.) sz. Művelődési, Kulturális és Szociális Bizottsági határozat**

**- a Művelődési, Kulturális és Szociális Bizottság ügyrendjének módosításáról -**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a határozat elválaszthatatlan részét képező, 1. számú melléklet szerinti tartalommal, 2014 november 7- i hatályba lépéssel elfogadja az eredetileg 25/2013.(02.15.) számú határozatával elfogadott, 153/2014 (06.03.) számú határozatával módosított ügyrendjének módosítását.

**Felelős:** Vattamány Zsolt polgármester

**Határidő:** azonnal

**Budapest, 2014. november 3.**

Tímár László

bizottsági elnök